Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 1035

24.A PÉNZÜGYI VÁLLALKOZÁS — Portfolió elemzése — faktoring állomány (lejárat szerint) A jelentés célja A jelentés a pénzügyi vállalkozás portfolióját a lejárt követelések következtében felmerülõ, így í faktoring ügyletekbõl származó kockázatok szempontjából vizsgálja. A jelentés kitöltése Ebben a csoportban a faktoring ügyletek idõbeli részletezésénél mind a rövid (faktoring), mind a hosszú (forfaiting) lejáratú követelésvásárlást, -megelõlegezést fel kell tüntetni. Az a) Ügyletszám (db) és az e) Elszámolt értékvesztés oszlopot az elõzõekben felsoroltak szerint kell kitölteni. Az eredeti követelés oszlopokban a megvásárolt követeléseket a „0” nyilvántartási számlákkal megegyezõ értékeken kell szerepeltetni. A követelésállományból a b) Eredeti tõke követelés oszlopban csak a tõke (alapösszeg) értékét kell, a c) Eredeti követelés összesen oszlopban a nyilvántartási számlával megegyezõ összes követelés (tõke+kamat vagy egyéb hozadék) összegét kell feltüntetni. A d) Beszerzési érték oszlopban a megvásárolt követeléseket a mérlegben szereplõ (bekerülési) értéken kell kimutatni. Az értékvesztést az e) oszlopban kell feltüntetni. A valós értéken történõ értékelés esetén az f) értékelési különbözet oszlopot is ki kell tölteni. Az 1. Összesen (Faktoring) sorban az összes megvásárolt követelést fel kell tüntetni és a részletezõ sorokban csoportosítani. A 11. Nem lejárt, illetve 12. Lejárt összesen, valamint a lejártságnak megfelelõ idõinter-vallumokat jelzõ (12.1-tõl 12.5-ig) sorokban a megvásárolt követeléseket az elõzõekben meghatározottak — a vállalkozáshoz kerülés után fizetési késedelem — szerint kell kimutatni. Azokat a követeléseket, amelyek a vállalkozáshoz már lejártan kerültek, és a követeléssel kapcsolatban nem kötöttek új szerzõdést a 13. Lejártan vásárolt sorban kell szerepeltetni. Ugyanezen a táblán kell közölni az auditált, éves beszámolóhoz kapcsolódó adatokat is.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes